b'\n_START_ARTICLE_\nTom Harkin\n_START_PARAGRAPH_\nThomas Richard "Tom" Harkin (s. 19. marraskuuta 1939) on yhdysvaltalainen demokraattisen puolueen poliitikko. H\xc3\xa4n on edustanut Iowaa Yhdysvaltain senaatissa vuodesta 1985. _NEWLINE_Harkin syntyi Cummingissa, Iowassa, kaivosmies  Patrick Harkinin ja slovenialaisen maahanmuuttaja Francesin pojaksi. Frances menehtyi pojan ollessa 10-vuotias. Harkin valmistui Iowa State Universityst\xc3\xa4 vuonna 1962 ja palveli Yhdysvaltain laivastossa vuosina 1962\xe2\x80\x931967. H\xc3\xa4n sai Juris Doctorin arvon Amerikan katolisen yliopiston Columbus School of Law\'sta 1972. _NEWLINE_Harkin ty\xc3\xb6skenteli lakimiehen\xc3\xa4 ennen valintaansa Yhdysvaltain edustajainhuoneeseen 1974. H\xc3\xa4net valittiin uudelleen vuosien 1976, 1978, 1980 ja 1982 vaaleissa. Harkin pyrki onnistuneesti senaattiin vuonna 1984 ja on sen j\xc3\xa4lkeen tullut valituksi uudelleen vuosina 1990, 1996, 2002 ja 2008. Tammikuussa 2013 h\xc3\xa4n ilmoitti, ettei pyri kuudennelle kaudelle vuoden 2014 vaaleissa._NEWLINE_Harkin meni vuonna 1968 naimisiin minnesotalaisen Ruth Raduenzin kanssa. Heill\xc3\xa4 on kaksi tyt\xc3\xa4rt\xc3\xa4.'